Kohli
ఇంగ్లండ్‌ పై అత్యధిక పరుగులు చేసిన   కెప్టెన్‌గా..
న్యూఢిల్లీ: టీమిండియా టెస్టు కెప్టెన్‌ కోహ్లీకి రికార్డులు సాధించడం కొత్త కాదు.ఇప్పటికే పలు రకాల రికార్డులను తమ పేరుతో లిఖించు కున్నాడనే సంగతి తెలిసిందే.టెస్టు,వన్డే,టి20 మ్యాచ్‌ ఏదైనా కోహ్లీ దూసుకుపోతున్నాడు.ఒకవైపు పరుగులు చేస్తూనే మరోవైపు రికార్డుల వేట కొనసాగిస్తున్నాడు.గతంలో వన్డేల్లో వేగంగా 20 సెంచరీలు,అయిదు వేల పరుగులు లాంటి ఘనతలను బ్రేక్‌ చేసిన కోహ్లీ ఈ ఏడాది టెస్టుల్లో రెండు డబుల్‌ సెంచరీలు సాధించిన అరుదైన రికారుడను సొంతం చేసుకున్నాడు.ఆ ఘనత సాధించిన తొలి టీమిండియా కెప్టెన్‌గా కోహ్లీ నిలిచాడు.కాగా ప్రధానంగా ఈ ఏడాది ఐపిఎల్‌లో అత్యధిక పరుగులు చేసిన రికార్డు దగ్గరు నుంచి ఆ రోజు వరకూ కోహ్లీ వెనుదిరిగి చూడలేదు.తాజాగా ఇంగ్లండ్‌తో టెస్టు సిరీస్‌లో కూడా కోహ్లీ తనదైన ముద్రతో చెలరేగిపోతున్నాడు.కాగా తొలి టెస్టులో 40,49 పరుగులతో ఆకట్టుకున్న కోహ్లీ రెండవ టెస్టులో మాత్రం విశ్వరూపం ప్రదర్శించాడు.ఈ మ్యాచ్‌ తొలి ఇన్నింగ్స్‌లో 167 పరుగులు చేసిన కోహ్లీ రెండవ ఇన్నింగ్స్‌లో 81 పరుగులతో మెరిశాడు.దీంతో ఈ రెండు ఇన్నింగ్స్‌లో కలిసి కోహ్లీ 248 పరుగులు నమోదు చేశాడు.తద్వారా మరో రికార్డు కోహ్లీకి దక్కింది.ఇంగ్లండ్‌పై ఒక మ్యాచ్‌లో అత్యధిక పరుగులు చేసిన భారత కెప్టెన్‌గా కోహ్లీ చరిత్ర సృష్టించాడు.అంతకు ముందు భాతర కెప్టెన్‌ మన్సూర్‌ అలీ ఖాన్‌ పటౌడి ఒక మ్యాచ్‌లో నమోదు చేసిన 216 పరుగులు రికార్డును కోహ్లీ బద్దలు కొట్టాడు. ఇంగ్లండ్‌తో రెండవ టెస్టులో భారత 246 పరుగులు తేడాతో విజయం సాధించింది.కాగా ఈ మ్యాచ్‌ రెండు ఇన్నింగ్స్‌లో కోహ్లీ ప్రదర్శనకు గాను మ్యాన్‌ ఆఫ్‌ ది సిరీస్‌ అవార్డు దక్కింది.